- mah
                                         udskrift
                                              af
                          sø- & handelsrettens dombog
                                        ____________
                                            dom
afsagt den 20. februar 2017
h-85-15
                                    npd international
                                    mumbai, indien
                                    (advokat peter broen)
                                    mod
                                    erfurt a/s
                                    århus
                                    (advokat mads laage-petersen poulsen)
sagens baggrund og parternes påstande
sagen vedrører hvem af parterne, der bærer risikoen for beskadigelse under transport fra in-
dien af et parti tørklæder, som erfurt a/s havde købt af npd international.
npd international har nedlagt påstand om, at erfurt a/s til npd international skal betale
130.887.85 eur med tillæg af procesrente fra den 6. august 2014.
                                                 -2-
erfurt a/s har nedlagt påstand om frifindelse.
erfurt a/s har endeligt nedlagt følgende selvstændige påstand:
principalt: npd international skal til erfurt a/s betale 273.856,55 eur med tillæg af proces-
rente fra sagens anlæg, subsidiært fra den 5. december 2016.
subsidiært: npd international skal til erfurt a/s betale 16.844,52 eur eller et mindre beløb
efter rettens skøn.
npd international har heroverfor nedlagt påstand om frifindelse.
oplysningerne i sagen
sagens parter
npd international (herefter npd) er et indisk selskab, der producerer og eksporterer teksti-
ler. npd har i en årrække produceret tørklæder til det danske selskab erfurt a/s (herefter er-
furt). erfurt sælger via agenter tørklæderne videre til forretninger både i danmark og i ud-
landet.
transporten af den omtvistede forsendelse
erfurt indgik i 2014 aftale om køb af et parti tørklæder hos npd. den 22. juli 2014 bestilte er-
furt transport af varerne hos dsv mumbai.
npd fakturerede den 26. juli 2014 erfurt for købet af tørklæderne. det fremgår af fakturaen,
at forsendelsen skulle ske med fly fra mumbai lufthavn, og at prisen var fastsat fob. der
faktureredes for i alt 18.028 tørklæder til en samlet pris på 147.858,30 eur.
                                                    -3-
der blev den 28. juli 2014 udstedt house air waybill og air waybill af dsv mumbai vedrø-
rende leverancen af tørklæder til erfurt. det fremgår af begge dokumenter, at forsendelsen
skete fra mumbai via doha til københavn med ”gross weight” angivet til 2.605 kg. og
”chargeable weight” på 2.633,5 kg, fordelt på i alt 195 kartoner. det er i house air waybill
under ”optional shipment information” anført ”terms: fob”.
følgende er angivet i begge dokumenter:
       ”it is agreed that the goods described herein are accepted in apparent good order and
       condition (except as noted) for carriage subject to the conditions of con-
       tract on the reverse hereof. all goods may be carried by any other
       means including road or any other carrier unless specific con-
       trary instructions are given hereon by the shipper, and shipper
       agrees that the shipment may be carried via intermediate stopping
       places which the carrier deems appropriate. the shipper’s atten-
       tion is drawn to the notice concerning carrier’s limitation of lia-
       bility. shipper may increase such limitation of liability by declaring a higher value for
       carriage and paying a supplemental charge if required.”
der er ikke angivet beskadigelse af varerne på hverken house air waybill eller air waybill.
forsendelsen blev den 28. juli 2014 afleveret til dsv i mumbai og sendt fra mumbai til doha
med fly omkring den 30. juli 2014. forsendelsen blev herfra sendt til københavn med to for-
skellige fly. første del af forsendelsen ankom senest til københavn den 4. august 2014 og
blev fragtet med fragtmand til erfurt i jordrup den 5. august 2014 om morgenen. anden del
af forsendelsen ankom til københavn den 4. august 2014, og blev fragtet med fragtmand til
erfurt den 5. august 2014 sidst på dagen.
det fremgår af tax invoice af 29. september 2014 fra dsv til npd, der henviser til npd’s fak-
tura af 26. juli 2014, at airline cartage charges udgør 5.266,67 inr, air waybill 1.000 inr og
ens fee 1.350 inr, eller i alt 8.558,09 inr.
vejrdata
det fremgår af historiske vejrdata, at der den 28. juli 2014 var 36,0 mm nedbør i mumbai og
en luftfugtighed mellem 88 og 100. der var den 28. juli 2014 ingen nedbør i doha. der fore-
                                                    -4-
ligger ikke oplysninger om vejret i doha efter den 28. juli 2014. der var i københavn 5 mm
nedbør den 3. august og 20 mm nedbør den 4. august 2014.
beskadigelsen af den omtvistede forsendelse
forsendelserne af tørklæder ankom beskadiget og våde til erfurts lager i jordrup den 5. au-
gust 2014.
erfurt kontaktede sit forsikringsselskab, topdanmark forsikring, og der blev herefter efter
forsikringsselskabets begæring den 6. august 2014 foretaget besigtigelse af marine surveyor
mikael anker olesen på erfurts lager. følgende fremgår blandt andet af survey rapporten
dateret 17. september 2014:
      packing
      the cartons had been stored on pallets and wrapped in plastic stretch foil.
      …
      most of the scarves had been un-packed before the survey.
      the empty cartons were still stored at jordrup. each carton had been wrapped in stretch
      plastic foil. however the stretch foil was not closing the cartons watertight.
      …
      the scarves were packed in heavy cardboard cartons.
      …
      internally in the cardboard cartons each scarf was packed in a plastic bag, which was not
      watertight due to ventilation holes.
      …
      the packing was good, adequate and sufficient for the transport by air.
      …
      nature
      the consignment was stored in a dry warehouse.
      almost the entire cartons were moist, wet or partly dissolved by water.
      …
      black road dirt consisting of possible exhaust particles, rubber worn from tires and dust
      had splashed onto the cartons. some of the dirt had penetrated the stretch foil and was
      present on the cardboard.
      …
      almost all scarves were wet or moist.
      un-packing and during of the scarves were in progress as this procedure commenced
      immediately after the delivery.
      …
                                              -5-
the immediate drying was considered to be the only possible effective loss mitigation ac-
tion.
mould stains had not developed.
the cardigans and pullovers did not give off a smell of mould.
the red coloured erfurt label had smeared the scarves.
…
cause
the consignment was apparently received in mumbai airport by dsv in good, sound
and dry condition as the air waybill did not state any damage.
during the handling in copenhagen airport moisture damage was observed and the
cargo damage and/or loss report were issued. the report covered 16 cartons only.
due to the extent of wetting we did not consider that the cartons were exposed to heavy
rain for a relative long period in copenhagen.
the absorption of water in the cartons and the scarves were severe.
the severe absorption of water did take place for more than the about 24 hours.
less than 24 hours did last from the time the cartons were discharged in copenhagen
airport to the delivery at jordrup.
we did not consider that the cartons were exposed to water if shifted between airplanes
at doha airport. rain was not likely at doha.
we were aware of the fact that extreme monsoon rain was experienced during the last
days of july 2014 when the consignment was received, stored and loaded onboard the
airplane.
consequently it was very likely that the consignment was exposed to much rain and pos-
sibly flooding.
the severe absorption of water in the cardboard corresponded with the transit time of 5
days.
finally neither of the haulers did clause the consignment notes regarding moisture
damage to the cartons concerning the transport from copenhagen airport to jordrup.
extent
erfurt was much in need of the scarves and was obliged to distribute the consignment to
their customers world wide.
disposal of the entire or part of the consignment was not considered.
erfurt had to and did recondition the scarves during the subsequent weeks.
                                                  -6-
     all 18.000 scarves were unpacked and inspected regarding moisture contents.
     the wet and moist scarves were dried.
     …
     each and all 18.000 scarves were inspected regarding smearing from the red labels.
     6.000 labels had smeared off. these labels were removed from the scarves.
     the 6.000 discoloured scarves were rinsed and ironed.
     6.000 new labels (hang tags) were delivered and fixed to the scarves.
     the inspected scarves together with the reconditioned scarves – 18.000 pieces – were all
     packed [in] new plastic bags with erfurt’s logo.
     169 cartons were renewed and the scarves were packed in these.
     the reconditioning was carried out 24 hours per day 7 days a week by erfurt’s employees
     at jordrup.
     on 15th september 2014 erfurt forwarded their final claim in the amount of 334.586,78
     dkk.
     the extent of damage was made up (in danish language) as follows:
     specification                                       hours        at dkk      dkk
     unpacking from 195 cartons and inspection           200,0
     unpacking from plastic bags and inspection
     of each scarf 8.000 pieces                          126,5
     removing labels/hang tags 6.000 pieces               50,0
     washing and drying 6.000 pieces                     132,0
     ironing and folding 6.000 pieces                    148,5
     packing in new plastic bags 8.000 pieces            130,0
     printing/fixing erfurt labels 6.000 pieces          148,5
     time consumption totally                            935,5        325,00      304.037,50
     straps for labels/hang tags                         6.000 pieces 0,36        2.160,00
     hang tags                                           6.000 pieces 1,18        7.080,00
     erfurt plastic bags                                18.000 pieces 0.25        4.500,00
     cardboard export cartons                               169 pieces 18,00      3.042,00
     mr. hjorth’s transport from aarhus to jordrup       17 days at
     and return during 17 days                           212 km       3,82        13.767,28
     extent of damage excl vat                                                    334.586,78
     the above statement was considered to be necessary, fair and reasonable due to the dam-
     age.”
korrespondance om erstatningsspørgsmålet
                                                      -7-
i e-mailkorrespondance den 6. august 2014 mellem jens jacob hjorth og lise kirkensgaard
hansen (dsv) meddelte jens jacob hjorth, at erfurt efter aftale med sit forsikringsselskab
ville holde dsv ansvarlige for alle skader på forsendelsen. lise kirkensgaard hansen anmo-
dede om at modtage en ansvarligholdelse, når erfurt havde et endeligt overblik over skader-
nes omfang, og anførte, at dsv ville forsøge at komme til bunds i, hvad der var sket, samt at
hun aldrig før havde set noget lignende.
den 29. september 2014 meddelte jens jacob hjorth pr. mail premal dangarwala, at erfurts
forsikringsselskab havde afslået at dække ekstraomkostningerne og oplyste, at han ville prø-
ve at rejse krav mod dsv. jens jacob hjorth anførte slutteligt:
       ”i think we need to redo our terms of delivery for the future.
       i think it must state fca – and then the name of the place where you hand over.”
i e-mail af 8. oktober 2014 til topdanmark oplyste jens jacob hjorth, at aftalen omkring leve-
ring af forsendelsen var, at npd betalte fragten til lufthavnen, og at erfurt betalte fragten fra
lufthavnen inklusiv dokumenter og lignende til destinationen og henviste i den forbindelse
til fca incoterms 2000. jens jacob hjorth skrev endvidere følgende:
       ”så jeg gentager hvad jeg har skrevet tidligere. dsv har modtaget nogle perfekte varer og
       som er blevet tjekket af tolden og udfortoldet og har sendt anmærkningsfrie hawb og
       mawb. skaden er således ikke sket i mumbai, for så havde der været anmærkninger,
       men i transporten på vej til eller i københavn hvor det har stået i doha i 2 døgn og er
       afsendt med 2 forskellige fly fra doha til københavn. først i københavn gøres der an-
       mærkning om at godset er vådt.”
topdanmark afviste ved brev af 9. oktober 2014 at dække erfurts skade. det hedder blandt
andet i brevet:
       ”vi dækker ikke jeres transportskade.
       af bl.a. købsfaktura fremgår det at varerne er købt fob. som det fremgår af sagen, vur-
       deres det at skaden er sket før jeres risikoovergang.
       vi kan derfor ikke anerkende erstatningspligt i denne sag.
       vi opfordrer jer til at kontakte jeres leverandør og bede denne om at anmelde beskadigel-
       sen til dennes forsikringsselskab.
                                                     -8-
       viser det sig at jeres leverandør ikke har en transportforsikring og jeres leverandør ikke
       kan eller vil betale for de redningsomkostninger som i har haft pga. skaden, kan kravet
       på den subsidiære forsikring på jeres transportforsikring gøres gældende. dog først så-
       fremt, at det ved en retssag imod jeres leverandør, viser sig at der stadig ikke kan opnås
       erstatning fra denne. i så fald genoptages sagen på jeres subsidiære dækning.
       samtidig gør vi opmærksom på, at dsv stadig kan pålægges et erstatningsansvar jf. gæl-
       dende transportretlige regler. derfor anbefaler vi at i fremsender jeres krav til dsv.”
der blev senere indgået forlig mellem dsv og erfurt om dsvs betaling af 21.698,76 eur for
beskadigelse af 69 ”boxes” med en samlet vægt på 921 kg.
erfurts erstatningsopgørelser
erfurt solgte den 15. december 2014 12.000 beskadigede tørklæder til tk maxx for en samlet
pris på 60.000 eur. beløbet er fratrukket ved opgørelsen af erfurts principale påstand , der
er opgjort således:
sagsøgtes samlede salgspris                    eur          462.074,26
npd’s krav                                     eur          130.887,85
                                               eur          331.186,41
- flyfragt fra mumbai                          eur            10.666,67
- indfortoldning                               eur              9.576,00
avance i forbindelse med salg                  eur          310.943,74
+ tabsbegrænsning (kr. 334.586,78)…            eur            44.611,57
                                               eur          355.555,31
- salg af de ødelagte tørklæder                eur            60.000,00
- modtaget beløb fra dsv                       eur            21.698,76
mistet avance                                  eur          273.856,55
den samlede salgspriser baseret på erfurts opgørelse af, hvad der var solgt videre til erfurts
kunder. ordrelisten vedrører ordrer på i alt 20.640 tørklæder.
erfurts subsidiære påstand er opgjort således:
salgspris beskadigede tørklæder                eur    60.000,00
- tabsbegrænsning (kr. 334.586,78)             eur    44.611,57
- flyfragt fra mumbai                          eur    10.666,67
- indfortoldning                               eur    9.576,00
varens værdi ved modtagelse                    eur    -4.854,24
                                                 -9-
+ beløbet modtaget fra dsv                 eur 21.698,76
                                           eur 16.844,52
forklaringer
der er under sagen afgivet forklaring af premal dangarwala, jens jacob hjorth og mikael
anker olsen.
premal dangarwala har forklaret blandt andet, at han er direktør i npd, som han ejer sam-
men med sin ægtefælle og sin far. npd producerer og eksporterer tørklæder til blandt andre
erfurt. npd producerer først en række forskellige samples, og herefter vælger køberen, hvil-
ken stil og farve der ønskes. tørklæderne bliver produceret, pakket i plastik og herefter pak-
ket i kasser på npds produktionssted i mumbai, hvor der også laves kvalitetstjek af tørklæ-
derne og sker vejning af de pakkede kasser. npd sørger selv for transport af kasserne med
tørklæder til lufthavnen i mumbai, hvor de overgives til en agent, der tager kasserne til car-
go. kasserne bliver vejet igen i cargo, hvorefter de bliver inspiceret i tolden og clearet til af-
sendelse. efter kasserne er clearet i tolden, bliver de overgivet til dsv. der bliver herefter sat
labels på kasserne af dsv, hvorefter de bliver overdraget til luftfartsselskabets personale, der
også tjekker vægt og laver en røntgen-screening af kasserne. npd har ikke selv medarbejde-
re i lufthavnen efter overdragelsen af forsendelsen til agenten, men han kender proceduren,
da han har foretaget mange forsendelser.
ovenstående procedure blev også fulgt ved den omtvistede leverance til erfurt. der var ca.
25-30 minutters transporttid til lufthavnen den pågældende dag, hvor det regnede meget.
det var en lastbilschauffør, der var hyret af npd til opgaven, der foretog transporten til luft-
havnen. alle kasserne var pakket med plastikfolie rundt om, og lå inde i en lukket lastbil.
kasserne blev ikke våde under transporten til lufthavnen.
det er hans opfattelse, at fugtskaden først skete efter afsendelsen fra mumbai. kasserne ville
være blevet afvist af både tolden, dsv og luftfartsselskabet i mumbai, hvis de havde været
våde som vist på billederne af varerne ved ankomsten til erfurt. kasserne ville endvidere
have vejet væsentligt mere end tidligere, hvis de var blevet så fugtige, hvilket ville være ble-
                                                  - 10 -
vet opdaget ved vejningerne. der er ikke opkrævet mere fragt for forsendelsen, hvilket ville
have været tilfældet, hvis kasserne havde vejet mere, end der var betalt for. han mener end-
videre, at tørklæderne ville lugte og have tegn på mug, hvis de havde ligget i fugt i halvan-
den uge, hvilket ikke blev konstateret af surveyeren. kasserne var i doha i nogle dage. der
blev inden lastningen på flyet fra doha til københavn foretaget samme proces med vejning
og røntgenfotografering af kasserne, uden at der blev konstateret fugt i kasserne.
npd forhandler leveringsbetingelserne med kunden i forbindelse med prisforhandlingen.
npd tilbyder enten levering på fob-vilkår eller på cif-vilkår. når der bliver leveret på
fob-vilkår, slutter npds ansvar ved overlevering til kundens agent i lufthavnen i mumbai,
hvilket er den generelle praksis i indien. når der bliver leveret på cif-vilkår, har npd an-
svaret frem til kunden. levering på fob-vilkår betyder derfor en lavere pris. erfurt havde
vedrørende den omtvistede levering valgt fob-vilkårene.
han er uenig i erstatningsopgørelsen fra erfurt, da opgørelsen af tørklæder både med hen-
syn til antal og art ikke svarer til det, der blev sendt og kræves betaling for. der er 20.540
tørklæder med i erstatningsopgørelsen, men der kræves kun betaling for og blev kun sendt
18.046. dernæst er kvantiteten af de dyre tørklæder øget i forhold til den reelle ordre. ek-
sempelvis er der vedrørende varenummer 431089 angivet 714 tørklæder i erstatningsopgø-
relsen, mens ordren vedrørende det pågældende varenummer kun udgjorde 227 tørklæder.
jens jacob hjorth har forklaret blandt andet, at han har været aktiv i modebranchen i 27 år.
han stiftede erfurt for 20 år siden og er administrerende direktør i selskabet. erfurt har spe-
cialiseret sig i salg af tørklæder, der bliver solgt i dyrere butikker rundt om i verden. erfurt
får omkring 50 samples om året fra npd og typisk 3-4 årlige produktionsforsendelser som
den omtvistede leverance.
da erfurt modtog den beskadigede sending varer fra npd, blev der iværksat en større pro-
ces med ompakning, tørring, strygning og gennemgang af alle tørklæderne for afsmitning af
mærkater. der blev normalt kun foretaget stikprøver ved modtagelse af en ordre, og det var
kun på grund af varernes beskadigelse, at alt blev pakket op. der var ca. 6.000 tørklæder,
                                               - 11 -
der var i så dårlig stand, at de måtte kasseres. de tørklæder, der ikke blev kasseret, var ikke i
en sådan stand, at de kunne sælges til erfurts sædvanlige aftagere. det lykkedes senere at fo-
retage salg til tk-maxx af de tørklæder, der ikke blev kasseret.
det var generelt, at der blev aftalt fob med indiske leverandører, og fob var også aftalt
vedrørende den omtvistede sending. han forstod på leveringstidspunktet fob-vilkåret så-
dan, at risikoen overgik til erfurt, når npd’s agent havde overdraget varerne til dsv. han
har på baggrund af det efterfølgende sagsforløb og dialogen med forsikringsselskabet indset,
at fob-vilkåret betyder, at risikoen først overgår, når varerne kommer ind i flyvemaskinen.
han havde en løbende transportforsikring hos topdanmark, som han rettede henvendelse
til, efter at varerne var ankommet i beskadiget stand. der blev igennem topdanmark foreta-
get besigtigelse af varerne. han så taksatorrapporten, da den var udarbejdet og synes, at den
er korrekt og dækkende.
han tog kontakt til dsv for at finde ud af, hvad der var sket. han mente på det tidspunkt, at
skaden måtte være sket under dsvs transport af varerne, da der ikke var anført noget om
beskadigelse i den af dsv udstedte house air waybill. han gjorde over for dsv gældende,
at dsv var ansvarlige for skaden og havde en længere korrespondance med dsv, der endte
med, at han accepterede en erstatning på 21.698,76 eur fra dsv. han havde fået den opfat-
telse, at hvis dsv betalte, indebar det en erkendelse af, at skaden var sket under transporten,
hvorefter topdanmark ville dække resten af tabet.
han skrev i mailkorrespondancen med topdanmark, at skaden måtte være sket efter, at
dsv havde overtaget varerne. han var meget presset på det tidspunkt og kunne ikke helt
forstå situationen. han er i dag af den opfattelse, at skaden må være sket i mumbai. han
skrev dernæst til topdanmark, at fca-betingelserne var gældende, men han var dog aldrig
i tvivl om, at fob var aftalt. da topdanmark opdagede, at fob var angivet på fakturaen, fik
erfurt afslag på dækning. han var stærkt utilfreds hermed, og protesterede overfor top-
danmark, ligesom han opsagde alle erfurts forsikringer i selskabet. han er enig i, at våde
                                                - 12 -
tekstiler opbevaret i poser begynder at lugte jordslået efter nogle dage. han kan ikke sige
præcist hvornår, det sker.
erfurt er ordreproducerende, og selskabet havde allerede via dets omkring 25 agenter rundt
om i verdenen solgt tørklæderne fra den omtvistede leverance fra npd. det bliver indkalku-
leret, at en del af salgene ikke går igennem på grund af for eksempel manglende betaling, og
erfurt sælger derfor på forhånd mere, end der bestilles hos npd. den samlede salgspris i er-
statningsopgørelsen er beregnet på baggrund af de foretagne salg til kunder. antallet af tør-
klæder er derfor højere end det, der blev bestilt og leveret fra npd. erfurt har udover de
omkostninger, der fremgår af erstatningsopgørelsen, haft fragtomkostninger og omkostnin-
ger til personale til afsendelsen af varerne.
mikael anker olsen har forklaret blandt andet, at han er uddannet hos a.p. møller, og at han
de sidste 30 år har været selvstændig marine surveyor, hvor han besigtiger gods beskadiget
under transport.
han foretog besigtigelsen i nærværende sag og udarbejdede survey-rapporten. kartonerne
var våde og opløste, ligesom tørklæderne var våde. det meste var pakket ud, da han foretog
besigtigelsen, og tørklæderne hang til tørre overalt. tørklæderne havde været pakket i cellu-
fanposer med huller i, og selve kasserne havde haft plastikfolie om. selve pakningen var så-
ledes god, og der skulle komme en del vand direkte på kasserne, for at sådanne skader kun-
ne opstå, ligesom det også ville tage nogen tid, før vandet gik igennem pakningen. han me-
ner derfor ikke, at skaderne kan være sket dagen før i kastrup lufthavn. kasserne var sorte
og beskidte, hvilket for ham indikerer, at skaderne skete i mumbai lufthavn, hvor der er no-
get mere beskidt end i kastrup lufthavn. det er endvidere ganske sædvanligt, at gods bliver
ødelagt i mumbai i monsun-sæsonen.
foreholdt at kasserne havde været i kastrup lufthavn 3 dage inden besigtigelsen, mener
han, at det tidsmæssigt begynder at nærme sig, at skaderne kan være sket der, og han kan
ikke udelukke, at skaderne kunne være sket der, hvis kasserne har stået udenfor i det regn-
vejr, der var den 4. august 2014. henset til skadernes karakter, hvor fugten var trængt helt
                                                 - 13 -
ind til tørklæderne i midten af kasserne, er det dog mere sandsynligt, at skaderne er indtruf-
fet før den 4. august 2014.
tørklæderne lugtede ikke jordslået, og der var ikke mugpletter på dem, da han foretog be-
sigtigelsen. han har oplevet det på tekstiler, der havde været 3 uger undervejs, men han ved
ikke præcist, hvornår sådanne skader indtræffer.
varerne var kommet våde frem, selv om der ikke var anmærkninger på transportdokumen-
terne. dette sker ofte, også selv om skaderne er meget tydelige.
han ved ikke, hvem der havde sat labels på kasserne. han kan ikke huske, om de sad inden
på eller uden på folien på kasserne. det ser ud fra billedmaterialet ud til, at de sidder uden-
på. det er normalt, at varerne bliver lastet i containere, der sættes samlet ind i flyet, og han
kan ikke forestille sig, at de pågældende labels blev sat på i flyet.
det er hans vurdering, at erfurt gjorde det nødvendige for at få udbedret skaderne. der var
mange tørklæder, og det var klart, at det ville tage tid at pakke dem ud og tørre dem. ud fra
tidsopgørelsen blev der brugt ca. 1 minut pr. tørklæde, hvilket er rimeligt også selv om nogle
af tørklæderne blev smidt ud. han regulerede timelønnen ned i sin opgørelse i forhold til er-
furts opgørelse.
parternes synspunkter
for npd er der i det væsentlige procederet i overensstemmelse med påstandsdokumentet af
5. december 2016, hvoraf fremgår blandt andet:
”sagsøger skal til støtte for sin påstand gøre gældende:
at       sagsøger har leveret den aftalte ydelse
         idet ydelsen var mangelfri ved risikoens overgang,
at       dsv ubestridt var hyret af sagsøgte og under sagsøgtes instruktionsbeføjelse,
                                                - 14 -
at      dette ydermere er dokumenteret af sagens bilag og af parternes ageren før og under
        nærværende retssag,
at      risikoens overgang skete ved overlevering til dsv,
at      skaden er sket efter risikoens overgang,
        idet det er dokumenteret at forsendelsen ikke var beskadiget ved overdragelsen til
        dsv, og
        idet sagsøgte har anerkendt at leveringen til dsv var mangelfri,
at      det er lige så – eller mere – sandsynligt at skaden er sket i københavn end i mumbai,
at      fob inco-temer 2010 ikke kan anvendes , jf. inco-tems 2010,
at      der ikke er grundlag for en udfyldende fortolkning af fob reglerne,
at      en sådan fortolkning under alle omstændigheder ikke kan føre til at npd overtager
        dsv’s ansvar som sagsøgtes fragtfører,
at      sagsøgtes påberåbte tab er udokumenterede,
at      sagsøgtes beregninger er misvisende og mangelfulde,
at      sagsøgte har modtaget erstatning for sit tab, og at dsv har påtaget sig ansvaret.
at      et eventuelt tab skal begrænses til det påregnelige, samt nedsættes til det sædvanlige
        indenfor transportretlige erstatninger,
at      der er begræsninger for skaden afhængig af vægten af godset,
        idet at det er anerkendt af sagsøger, at de beskadige varer udgjorde 921 kg og at der
        kun kan svares erstatning svarende til 19 sdr pr. kg.,
at      sagsøgte derfor skal betale som faktureret inklusiv procesrente og sagsøgers
        modregningskrav afvises.”
vedrørende erfurts principale betalingspåstand har npd supplerende anført, at erstatningen
skal fastsættes skønsmæssigt af retten, da beløbet urigtigt er beregnet ud fra erfurts egen or-
dreliste og ikke ud fra det faktiske salg fra npd, og der ikke er taget højde for erfurts variab-
le omkostninger ved opgørelsen af påstanden.
                                                - 15 -
for erfurt er der i det væsentlige procederet i overensstemmelse med påstandsdokumentet
af 5. december 2016, hvoraf fremgår blandt andet:
”vedrørende sagsøgers påstand
det gøres gældende, at levering af varerne i henhold til fob-klausulen i salgsfakturaerne …
først har fundet sted ved lastning af tørklæderne ombord på flyet i mumbai, og at risikoen
for tørklædernes beskadigelse først overgår til sagsøgte efter dette tidspunkt.
det gøres desuden gældende, at sagsøger ikke har løftet bevisbyrden eller sandsynliggjort, at
skaden på godset er opstået, efter risikoovergangen til sagsøgte. tværtimod må det antages,
at skaden mest sandsynligt opstod enten før eller i forbindelse med godsets ophold i mum-
bai lufthavn, og dermed inden godset blev lastet om bord på flyet...
det følger, at risikoen for skade på godset var sagsøgers på tidspunktet for skaden.
sagsøgeres synspunkt i sagen er, at fob udelukkende kan anvendes i forbindelse med en sø-
transport og af den grund, bør anses som en nullitet og tilsidesættes.
det gøres indledningsvis gældende, at anvendelse af leveringsbetingelsen fob i forbindelse
med en flytransport, ikke gør denne leveringsbetingelse ugyldig eller bør tilsidesættes. be-
stemmelsen skal så vidt muligt fortolkes i overensstemmelse med sin oprindelige betydning.
fob mumbai må derfor forstås sådan, at parterne har aftalt, at levering først har fundet sted
ved lastning af tørklæderne ombord på flyet i mumbai; og såfremt bestemmelsen fortolkes
som en bestemmelse i henhold til incoterms 2010, først når godset var placeret ombord i fly-
et.
sagsøger fremfører, at en analog anvendelse af fob mumbai-klausulen skal forstås sådan, at
”rælingen” i denne situation er, når lufthavnsterminalens gaffeltruck eller lager modtager
godset.
det gøres gældende, at denne fortolkning ikke bør anvendes, da der allerede findes klausu-
ler, der bestemmer netop dette, nemlig fca-klausulerne. forskellen på de to klausuler, fob
og fca, er navnlig tidspunktet for risikoens overgang.
det gøres i denne forbindelse gældende, at fob-klausulen ikke er tilfældigt valgt af parterne,
men har været genstand for forhandling, hvor sagsøger har tilbudt at sælge varerne på fob
mumbai-betingelser, som efterfølgende er blevet accepteret af sagsøgte.
konsekvensen af sagsøgers synspunkt ville desuden være, at sagsøgte, selvom denne har
forsøgt at afdække sin transportrisiko, vil være uforsikret. sagsøgte har i denne sag forsøgt at
afdække skaden hos sagsøgtes forsikringsselskab, hvor forsikringsselskabet afviste dækning
med henvisning til, at skaden er sket, før risikoen er overgået til sagsøgte...
                                                - 16 -
sagsøger anfører, at sagsøgtes forsikringsselskabs afvisning af dækning, ikke er normerende
for risikoens overgang mellem sagens parter. dette synspunkt kan ikke tiltrædes. det er
tværtimod et af de bærende elementer i incoterms-bestemmelserne, at parternes handels-
mønster kædes sammen med forsikring, således at den part, der bærer risikoen for godsets
undergang under transport, kan forsikre denne risiko. fortolkes fob-klausulen i overens-
stemmelse med sin ordlyd i denne sag, vil skaden således være dækket af sagsøgers varefor-
sikring.
i det omfang dette stiller sagsøger ringere end forudsat af denne, gøres det gældende, at sag-
søger som fakturaudsteder er nærmest til at bære risikoen herfor.
sagsøger fremfører til støtte for, at skaden skal være opstået under transporten, at luftfragt-
brevet har en selvstændig bevismæssig betydning for varernes tilstand ved modtagelse af
varerne ved luftfartsterminalen i mumbai.
dette kan ikke tiltrædes. det følger af luftfartsloven § 100, at et udstedt luftfragtbrev gælder
som bevis for befordringsaftalens indgåelse, for godsets modtagelse osv. men efter luftfarts-
lovens § 100 er det ikke en betingelse, at der i luftfartsbrevet skal medtages oplysning om
godsets tilstand og en undladelse af angive et forbehold – i dette tilfælde for vandskade – har
derfor ikke den betydning, at det kan lægges til grund, at tørklæderne var i god stand ved
modtagelse af disse i luftfartsterminalen i mumbai lufthavn.
vedrørende sagsøgtes selvstændige påstand
eftersom skaden er indtrådt, inden godset blev leveret til sagsøgte, gøres det gældende, at
sagsøger har leveret en ukontraktsmæssig vare til sagsøgte.
sagsøger er ansvarlig for dette mangelsansvar og skal erstatte sagsøgtes tab, der følger heraf.
…
den mistede avance svarer til sagsøgtes positive opfyldelsesinteresse og beløbet i sagsøgtes
principale påstand.
sagsøgtes subsidiære påstand
skulle retten finde, at sagsøgtes tab ikke kan opgøres i henhold til sagsøgtes positive opfyl-
delsesinteresse, skal sagsøgte alene betale godsets værdi ved risikoens overgang, da godset
blev lastet ombord i flyet.
…
herved vil sagsøgte have fralagt sig ethvert beløb, som sagsøgte har oppebåret i forbindelse
med dennes behandling af de beskadigede tørklæder. sagsøgte vil dermed have lidt et tab
                                                 - 17 -
som følge af sagsøgtes ressourceforbrug med afsætning af de beskadigede tørklæder og for-
toldning, som kun vanskeligt kan opgøres.”
erfurt har under proceduren supplerende gjort gældende, at det forhold, at npd også blev
afkrævet betaling af dsv vedrørende den under sagen omhandlede leverance, understøtter,
at levering af varerne først skete ved lastning af tørklæderne ombord på flyet i mumbai.
sø- og handelsrettens begrundelse og resultat
ifølge parternes aftale skulle fob-klausulen finde anvendelse i forbindelse med den omtvi-
stede forsendelse, hvilket efter det oplyste er sædvanligt ved handel i indien, også selv om
transporten sker med fly. fob-klausulen regulerer imidlertid specifikt søtransport. klausu-
len kan ikke direkte anvendes til at fastslå tidspunktet for risikoens overgang ved flytrans-
port, og der foreligger ikke nærmere oplysninger om, på hvilket tidspunkt risikoen i forbin-
delse flytransport - når klausulen er anvendt - sædvanligvis antages at gå over i indien eller i
danmark. der må på denne baggrund lægges afgørende vægt på parternes forståelse af be-
tydningen af klausulen. efter de afgivne forklaringer og e-mailkorrespondancen forstod
begge parter aftalen således, at risikoen overgik til erfurt, når npd’s agent havde overgivet
varerne til dsv i lufthaven i mumbai. det må herefter lægges til grund, at risikoen for leve-
rancen overgik til erfurt, da forsendelsen blev overgivet til dsv i lufthavnen i mumbai. fak-
turaen af 29. september 2014 fra dsv til npd vedrørende forsendelsen kan, som sagen fore-
ligger oplyst, ikke føre til et andet resultat.
der blev ikke givet anmærkning om beskadigelse af godset på hverken house airwaybill el-
ler airwaybill, og dsv har senere påtaget sig erstatningsansvar for beskadigelsen af forsen-
delsen. det må på denne baggrund lægges til grund, at beskadigelsen af forsendelsen skete
efter overgivelsen til dsv i lufthavnen i mumbai, men det kan efter bevisførelsen ikke fast-
slås hvor beskadigelsen skete, herunder om beskadigelsen skete i mumbai eller i københavn,
eller eventuelt i doha.
                                                - 18 -
da leverance efter det anførte var mangelfri på tidspunktet for risikoens overgang, gives der
herefter npd medhold i den nedlagte påstand om betaling af 130.887.85 eur og npd frifin-
des for den af erfurt nedlagte påstand.
efter sagens udfald og omfang skal erfurt betale sagsomkostninger til npd med i alt 173.740
kr. heraf udgør 150.000 inkl. moms dækning af rimelige udgifter til advokatbistand og
23.740 kr. dækker udgiften til rets- og berammelsesafgift.
                                      thi kendes for ret:
erfurt a/s skal inden 14 dage til npd international betale 130.887.85 eur med tillæg af pro-
cesrente fra 6. august 2014 samt 173.740 kr. i sagsomkostninger.
npd international frifindes for de af erfurt a/s nedlagte påstande.
sagsomkostningerne forrentes efter rentelovens 8 a.
anders madsen                              b. vollmond                       jon iversen
                                              (sign.)
                                          ___ ___ ___
                               udskriftens rigtighed bekræftes
                                  sø- og handelsretten, den
